# Arnfinn Nesset

### Fra Wikipedia, den frie encyklopedi

Arnfinn Nesset er en tidligere sykepleier i Sør-Trøndelag som i løpet av en periode på over tjue år tok livet av en rekke eldre mennesker ved hjelp av det åndedrettslammende medikamentet Curacit. På bakgrunn av omfanget kan Nesset regnes som den verste seriemorderen i moderne, norsk rettshistorie.

Nesset ble dømt for 22 av drapene han sto tiltalt for å ha utført, noe som var færre enn han tilsto å ha utført.

Dommen omfattet også noen tilfeller av underslag og dokumentfalsk. Nesset var 46 år da dommen falt. Påtalemyndighetene hadde ingen klare bevis, men bygget saken på en lang rekke indisier. Et indisium var innkjøp av store mengder av den åndedrettslammende giften curacit, angivelig ved hjelp av falske resepter. Noen få milliliter er tilstrekkelig til å ta livet av et menneske.

Ti år etter dommen ble Nesset overført til fri soning etter plettfri fengselsvandel. Han hadde da sittet tolv år i fengsel, varetekten inkludert. Nesset har benektet straffeskyld hele tiden. Derfor er motivene for drapene heller aldri blitt belyst.

Sagnomsuste Alf Nordhus var forsvarer for Arnfinn Nesset. I forbindelse med sin 70-årsdag noen år senere har Nordhus sagt at det godt kan tenkes at Nesset "hjalp" en, to eller tre ut av denne jammerdal. Dommen angående resten av tilfellene var ikke tenkelig, hevdet Nordhus.

Nordhus sa for øvrig at Nesset var uten sjanse da han møtte i retten. Nesset var så saktmodig at han ikke engang kunne yte minimal hjelp til forsvarerne under saken, mente Nordhus.

Nessetsaken er fortsatt den mest omfattende drapssak i norgeshistorien. Rettsforhandlingene i Trondheim Tinghus tok fem måneder, 152 vitner var innkalt, og saken skapte naturlig nok et voldsomt mediehysteri. Orkdal sjuke- og aldersheim innførte presseforbud i forbindelse med rettsaken, siden institusjonen ifølge den nye bestyreren ikke hadde de beste erfaringene med pressen. år da dommen falt.

Opprydning: Denne artikkelen trenger en opprydning for å oppnå en høyere standard. Du kan hjelpe Wikipedia med å forbedre den.
Denne biografien er dessverre veldig kort. Om du vet mer om temaet kan du hjelpe Wikipedia ved å utvide den.
Hentet fra «http://no.wikipedia.org../../../a/r/n/Arnfinn_Nesset_27d4.html»

Kategorier: Opprydning 2006-11 | Stubber 2006-11 | Biografistubber | Personer kjent for lovbrudd | Norske seriemordere

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Nederlands
- English